# Lo Castelet (Var)

Lo Castelet (Le Castellet en francés) es una comuna provençala situada dins lo departament de Var e la region de Provença-Aups-Còsta d'Azur.

## Geografia
### Situacion

Lo Castelet es una comuna de Provença, pròcha dau litorau varés. Lo vilatge si situa a 23 km au Nòrd-Oèst de Tolon, la prefectura. La mitat nòrd dau territòri, sus lei flancs meridionaus dau Massís de la Santa Bauma, es ocupada per una partida de la seuva de Fònt Blanca que cuerbe mai que d'una comuna vesina. Pins e garriga compausan la màger part de la vegetacion en zòna non abitada.

### Abitat

La comuna compòrta quatre vilatges ò masatges : lo vilatge dau Castelet, lo Brutlat, lo Plan dau Castelet, e Santa Anna dau Castelet.
Lo Castelet es un vilatge medievau fortificat bastit en aut d'una còla a mai de 250 mètres d'altitud. Bastit a l'entorn d'un castèu medievau, es remarcable per sei caladas de lòng de construccions ancianas d'arquitectura omogenèa. Coma dins fòrça vilatges de remarca, s'i tròban encuei abòrd de botigas e de comèrcis que son destinats ai visitaires.
Es enviroutat de vinhas que donan entre autrei de vins AOC Bandòu.

### Accès

La comuna es traversada per l'autorota A50 (sortida n°11 La Cadiera-Lo Castelet). Mai que d'una rota departamentala (D26, D66, D86 per lei principalas) jonhon lo Castelet ai vilas vesinas : lo Baucet, La Cadiera, Cuja, Sant Ceri, etc.
Lo Castelet possedís un aerodròm (còde AITA : CTT).
Lei garas mai pròchas son aquelei de Sant Ceri e de Bandòu.

## Comunas limitròfas

* Sinha au Nòrd.
* Lo Baucet au Nòrd-Èst e a l'Èst.
* Sant Nari au Sud-Èst e au Sud.
* Bandòu au Sud-Oèst.
* La Cadiera a l'Oèst.
* Cuja au Nòrd-Oèst.

## Istòria

Lo 4 d'abriu de 1402, a Brantas, au pè de Ventor, en preséncia de son esposa Alitz dei Bauç, Odon de Vilars donèt a son nebot Felip de Levís de fèus de Brantas, Plasians e sei dependéncias, de senhoriás de Sant Marcèu, Ròcafòrt, lo Castelet, Cassís e Pòrt Miu, dependentas de la baroniá d'Aubanha, e tanben La Fara e Agulha. Lo nebot, eu deviá li servir de caucion a respècte de Ramond de Torèna dins l'observacion d'un acòrdi que siguèt passat entre lo vicòmte, eu e son esposa Alitz. Dins lo cas qu'Alitz e Odon lo respectavan pas, aurián degut pagar 50 000 florins a Ramond de Torèna.

## Administracion

Lista dei cònsols successius :
| Periòde | Periòde | Identitat | Etiqueta | Qualitat |
| 2020 | 2026 | René Castell | | |
| genièr de 2016 | 2020 | Nicole Boizis | LR | |
| març de 1965 | decembre de 2015 (mòrt en foncions) | Gabriel Tambon | UMP | president de la CA dau Sud Santa Bauma (2003-2015) |
| març de 1959 | 1965 | Nicolas Franceschi | | |
| | 1959 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 4088, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 714 | 1 775 | 1 882 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 744 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 314 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 236 | 1 229 | 2 048 | 2 332 | 3 084 | 3 799 | 4 154 | 4 252 | 4 255 4 334 |
| 2009 | 2010 |
| 4 175 4 259 | 4 099 4 183 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 3887 abitants.

## Luecs e monuments

* Circuit Pau Ricard
* Glèia parroquiala de la Transfiguracion

## Vèire tanben

* Comunas de Var

## Nòtas

* Portal de Provença